Η προφυλακτική θυριδοποίηση των μεσοσπονδύλιων δίσκων στην θωρακοοσφυική μοίρα της σπονδυλικής στήλης στον σκύλο: Συστηματική ανασκόπηση
Creators: name: Ποντικάκη, Αφροδίτη Ευαγγελία Εμμανουήλ
Publisher: name: Aristotle University of Thessaloniki
Year: 2023
Subjects: Προφυλακτική θυριδοποίηση
Προβολή μεσοσπονδύλιου δίσκου
Θωρακοοσφυικό σύνδρομο
Σκύλος
Επανεμφάνιση
Prophylactic fenestration
Thoracolumbar disc disease
Intervertebral disc disease
Canine
Dog
Recurrence

description: Η παρούσα συστηματική ανασκόπηση αξιολογεί την υπάρχουσα βιβλιογραφία για να διαπιστωθεί εάν υπάρχουν αρκετά στοιχεία ώστε να υποστηριχθεί με ασφάλεια η πρόταση ότι η προφυλακτική θυριδοποίηση (ΠΘ) μειώνει τον κίνδυνο υποτροπής της προβολής μεσοσπονδύλιου δίσκου στην θωρακοοσφυική μοίρα (ΠΜΔΘΟΜ) στον σκύλο. Για την συλλογή των σχετικών άρθρων χρησιμοποιήθηκαν τρεις ηλεκτρονικές βάσεις δεδομένων ως βιβλιογραφικές πηγές: MEDLINE μέσω PubMed, Web of Science και Scopus. Σε αυτή την συστηματική μελέτη, η πρωταρχική έκβαση ορίστηκε ως η υποτροπή επεισοδίου ΠΜΔΘΜ όπως καταγράφηκε .Οι επιπλοκές που σχετίζονταν με την ΠΘ ήταν η δευτερεύουσα έκβαση. Μελέτες που δεν σχετίζονται με την παρούσα ανασκόπηση, διπλές έρευνες, μελέτες που δεν ήταν διαθέσιμες σε πλήρη κείμενα και άρθρα που μόνο η περίληψη ήταν διαθέσιμη αποκλείστηκαν από την υπάρχουσα μελέτη. Ομοίως, αποκλείστηκαν οι μελέτες που δεν πληρούσαν τα κριτήρια ένταξης που είχαν οριστεί. Μετά τον έλεγχο των περιληφθέντων μελετών σε επίπεδο τίτλου και περίληψης από τους δύο συγγραφείς, τα δεδομένα που εξήχθησαν από κάθε έρευνα ήταν: συγγραφέας, τίτλος, έτος, αριθμός δείγματος, μέθοδος χειρουργικής αποσυμπίεσης, διενέργεια της ΠΘ, υποτροπή, περιοχή υποτροπής (εάν αναφέρθηκε λεπτομερώς). Από τις 3 διαδικτυακές βάσεις δεδομένων που ερευνήθηκαν, εξετάστηκαν διεξοδικά 115 σχετικές μελέτες, 29 πληρούσαν τα προκαθορισμένα κριτήρια ένταξης για την παρούσα συστηματική ανασκόπηση. Τα δεδομένα που εξήχθησαν σχετίζονται με την αρχική θεραπεία, την εκτέλεση της ΠΘ, τη συχνότητα υποτροπής και την περιοχή υποτροπής. Οι περισσότερες από τις μελέτες θεωρήθηκαν ότι διέτρεχαν σοβαρό έως κρίσιμο κίνδυνο συστηματικού σφάλματος , με τα ελλιπή δεδομένα να είναι ο βασικός παράγοντας που επηρέασε το συνολικό βαθμό συστηματικού σφάλματος. Από τους 5457 σκύλους που εξετάστηκαν στις περιλαμβανόμενες μελέτες, οι 1325 υποβλήθηκαν σε ΠΘ. Καταγράφηκαν 504 περιπτώσεις ύποτροπης, στις οποίες 164 (32,54 % των συνολικών υποτροπών και 12,38 % των περιπτώσεων ΠΘ) ήταν σε σκύλους που έλαβαν θεραπεία με ΠΘ. Για την ποσοτική ανάλυση των πιθανοτήτων υποτροπής διεξήχθη μετα-ανάλυση, η οποία συμπεριέλαβε 5 από τις μελέτες. Συμπερασματικά, παρά την ύπαρξη αρκετών σχετικών μελετών, η ποιότητα των στοιχείων που παρέχουν είναι χαμηλή, εμποδίζοντάς μας να καταλήξουμε σε πολύτιμα συμπεράσματα σχετικά με την επίδραση της ΠΘ στην επίπτωση υποτροπής σε σκύλους που αντιμετωπίστηκαν χειρουργικά για την ΠΜΔΘΟΜ. Θα πρέπει να διεξαχθούν περαιτέρω μελέτες και κατά προτίμηση κλινικές δοκιμές για να καταδειχθεί η συχνότητα υποτροπής σε παρακείμενους δίσκους μετά από χειρουργική θεραπεία με ΠΘ
description: The prophylactic effect of fenestration on the recurrence of thoracolumbar (TL) intervertebral disc herniation (IVDH) in dogs that have been surgically decompressed has been a topic of ongoing debate in veterinary medicine. The aim of this study was to systematically review the existing literature and critically evaluate the evidence behind the application of prophylactic fenestration on the recurrence of TL IVDH in dogs. PubMed, Web of Science and Scopus electronic databases were searched to collect relevant articles. Out of these three online databases, 115 relevant studies were thoroughly examined by the authors and finally 29 met the established inclusion criteria for this systematic review. Data about the initial treatment, the performance of PF, the incidence of recurrence, and the site of recurrence were extracted. Most of the studies were deemed to have serious to moderate risk of bias. One thousand three hundred twenty-five dogs undergone prophylactic fenestration. Five hundred four cases of suspected or confirmed recurrence were recorded, in which 164 (32.54% of total recurrences and 12.38 % of PF cases) were in dogs treated with PF. In order to perform a quantitative analysis for the recurrence odds, a meta-analysis, included 5 of the studies, was conducted. In conclusion, despite the existence of several relevant studies, the quality of the evidence they provide is low, preventing us from reaching valuable conclusion about the prophylactic effect of fenestration on recurrence incidence in dogs surgically treated for TL IVDD. Further research is needed to robustly support the prophylactic effect of fenestration on the recurrence of TL IVDH in dogs